શુક્રવારે સવારે અગિયારેક વાગ્યાના અરસામાં શહેરના વાણિયાવાડી વિસ્તારમાં પટેલ વાડી સામે આવેલ કેબિનેટ મંત્રી કુંવરજી બાવળિયાના નિવાસની બરાબર સામે કોંગી કાર્યકરો રાવણ સ્વરુપમાં મહિસાષુર રાક્ષસનું પુતળુ લઇને પગ્રટયા હતાં અને તેના ઉપર મોંઘવારીનું દહન કરો એવા સૂત્રો લખ્યા હતાં. કોંગ્રેસના અગ્રણીઓ અને કાર્યકરોએ આ પૂતળાનુ દહન કરી મોદી સરકાર અને રૂપાણી સરકાર વિરુધ્ધ સૂત્રોચ્ચાર કર્યા હતાં. પોલીસ આવે એ પહેલા કોંગ્રેસના કાર્યકરોએ પૂતળા દહન કરી સ્થળ છોડી દીધી હતું. શહેર કોંગ્રેસ ઇન્ચાર્જ પ્રમુખ મહેશ રાજપૂતના જણાવ્યા મુજબ પોલીસ લોકશાહિમાં વિરોધ પક્ષનો અને પ્રજાનો અવાજ વ્યકત થવા દેતાં નથી અને શાંત કાર્યક્રમ પહેલાં જ કાર્યકરો અને અગ્રણીઓની ભાજપના ઇશારે અટકાયત કરી લ્યે છે. આથી આજનો કાર્યક્રમ અમે સરપ્રાઇઝ રાખ્યો હતો. કોંગ્રેસના અગ્રણીઓએ મિડિયાને પણ છેલ્લી ઘડી સુધી કાર્યક્રમનું સ્થળ જણાવ્યુ નહોતું.